อาปิโกฯลดเสี่ยงมุ่งลงทุนจีนย้ำปีนี้กำไร241ล้านเข้าเป้า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — AH ปูแผนบริหารความเสี่ยง 3 ปี รายได้ในบ้านต่างประเทศเท่ากัน 50% พุ่งเป้าจีน ต้นทุนถูกรัฐบาลส่งเสริมการลงทุน 
นายเย็บ ชู ซวน ประธานกรรมการและประธานเจ้าหน้าที่บริหาร บริษัท อาปิโก ไฮเทค (AH) เปิดเผยว่า บริษัทอยู่ระหว่างปรับแผนงานโดยเฉพาะด้านการบริหารความเสี่ยงมากขึ้น โดยตั้งเป้าว่าภายใน 3 ปีข้างหน้าจะมีสัดส่วนรายได้จากในประเทศและต่างประเทศอย่างละ 50% จากปัจจุบันในประเทศ 70% และต่างประเทศ 30% โดยเฉพาะจีนที่มีต้นทุนการผลิตด้านแรงงานถูกกว่า และภาครัฐส่งเสริมการลงทุน
“บริษัทยังใช้ฐานการผลิตที่บริษัทแม่ในไทยเป็นหลัก ส่วนวิกฤตการ เมืองที่ผ่านมา 2 เดือน ส่งผลกระทบบริษัทน้อยและไม่มีนัยสำคัญ เพราะบริษัทยังมีการผลิตตลอด 24 ชั่วโมง และมีคำสั่งซื้อต่อเนื่องถึงปลายปีนี้”
บริษัทอยู่ระหว่างการเจรจาซื้อที่ดินในจีนทั้งหมด 25 ไร่ สำหรับก่อสร้างโรงงานแห่งใหม่เพื่อรวมกับโรงงานเดิม 3 แห่ง บนพื้นที่เช่า โดยรัฐบาลจีนมีนโยบายให้เงินสนับสนุนในการย้ายโรงงานด้วย ทำให้บริษัทมีกำลังการผลิตเพิ่มขึ้น และรับรู้รายได้เป็น 2,000 ล้านบาท ใน 3 ปีข้างหน้า หรือมีสัดส่วนรายได้จากจีนเพิ่มเป็น 2030% จากปัจจุบันอยู่ที่ 10% หรือประมาณ 800 ล้านบาท และมาเลเซีย 20% 
“ปีหน้าเราจะมีรายได้จากจีนประมาณ 1,000 ล้านบาท และมีแผนขยายการผลิตสินค้าใหม่ เช่น การขึ้นรูปชิ้นส่วนรถยนต์”
อย่างไรก็ตาม ในปีนี้จะมีผลประกอบการใกล้เคียงกับปี 2551 ที่มีรายได้ 9,500 ล้านบาท และกำไรสุทธิที่ 241 ล้านบาท แม้ยอดการผลิตรถยนต์ปีนี้จะเพิ่มขึ้นเป็น 1.6 ล้านคัน จากเดิม 1.4 ล้านคัน เนื่องจากบริษัทต้องหักค่าเสื่อมราคาจากการสร้างโรงงานใหม่ที่ระยอง 3 แห่ง เฉลี่ย 1020 ปี ซึ่งในปีแรกๆ อาจจะมีผลกระทบกับอัตรากำไรขั้นต้น (มาร์จิน) บ้าง แต่หากโรงงานใหม่สามารถเพิ่มปริมาณการผลิตก็จะกระทบกับมาร์จินน้อยลง 
สำหรับรายได้ไตรมาส 2 จะดีกว่าไตรมาสแรก ที่ทำได้ 2,312 ล้านบาท ซึ่งเป็นไปตามการฟื้นตัวของคำสั่งซื้อที่ชัดเจนขึ้น โดยเฉพาะจากยอดผลิตรถอีโคคาร์และบีคาร์